### | | | | --- | --- | | | | | --- | | **Byråd** 28. marts 2017 Sagsnr. 710-2016-7040 Dok.nr. 710-2017-80742 Oscar Thorsen | | 40.                 Valg af projektforslag og godkendelse af skema A vedrørende nyt plejecenter i Hammel - Åbent

###

|  |  |
| --- | --- |
| Tidl. politisk behandling | BY, 26.01.2016, pkt. 18 |
| Forventet sagsgang | SS-U, TM-U, ØK, BY (sagen åbnes efter udvalgsbehandling i TM-U) |
| Lovgrundlag | Bekendtgørelse om støtte i almene boliger m.v. |

###

**SAGENS INDHOLD**

Byrådet skal i denne sag tage stilling til valg af
projektforslag for nyt plejecenter i Hammel samt godkendelse af skema Yda Skov

I budget 2016-19 og i budget 2017-20 blev der afsat et
rådighedsbeløb til finansiering af et nyt plejecenter i Hammel med 60 almene
boliger, 18 korttidspladser og tre akutpladser samt service- og
fællesfaciliteter i tilknytning hertil. Byggeriet skal efter tidsplanen stå
færdigt juni 2019.

Byrådet besluttede 26. januar 2016 at nedsætte et
byggeprogramudvalg. [adresse] opgaver er:

· at udarbejde byggeprogram og bedømme de indkomne tilbud

· at sikre, at byggeriet gennemføres i overensstemmelse med de
politiske ønsker og mål for byggeriet

· at sikre, at projektet i nødvendigt omfang løbende justeres.

Det fremgår af udbudsmaterialet, at plejecentret udbydes som
totalentreprise i omvendt licitation. Når der anvendes ”omvendt licitation”,
konkurreres der om det bedste projekt til den udbudte pris. De bydende er i
denne udbudsform bekendt med budgetrammen, hvilket giver en høj grad af
budgetsikkerhed. Samtidig konkurrerer de bydende om at få opfyldt flest mulige
af bygherrens ønsker til byggeriet.

Byggeprogramudvalget har prækvalificeret følgende fem
firmaer til at deltage i konkurrencen om at blive totalentreprenør på byggeriet
af det nye plejecenter i Hammel:

|  |  |  |
| --- | --- | --- |
| Totalentreprenør: | Underrådgiver: |  |
| C.C. Contractor A/S | CUBO Arkitekter A/S (Arkitekt)  Schønherr A/S (Landskab)  Midtconsult P/S (Ingeniør) |  |
| Enemærke & Petersen A/S | Arkitema (Arkitekt)  Arkitema (Landskab)  Niras A/S (Ingeniør) |  |
| NCC A/S | Arkitektfirmaet Nord A/S (Arkitekt)  Rossels Tegnestue ApS (Landskab)  Orbicon A/S (Ingeniør) |  |
| STB BYG A/S | KPF Arkitekter A/S (Arkitekt)  KPF Arkitekter A/S (Landskab)  Stokvad A/S (Ingeniør) |  |
| Christoffer Larsen | P+P Arkitekter A/S (Arkitekt/landskab)  LUMO Arkitekter ApS (Arkitekt/landskab) |  |

STB BYG A/S valgte at trække sig fra
totalentreprisekonkurrencen 10. januar 2017.

De øvrige fire firmaer afleverede projektforslag til det nye
plejecenter 24. januar 2017. Totalentreprenørerne med undtagelse af NNC A/S
præsenterede deres projekter for byggeprogramudvalget 8. februar 2017. NNC A/S’
fremsendte projekt var ikke konditionsmæssigt, hvorfor de ikke blev indbudt til
præsentationen.

**VURDERING**

[adresse] indstilling til valg af
totalentreprenør er foretaget ud fra det samlet set mest fordelagtige tilbud.
Nedenstående tre underkriterier er lagt til grund for bedømmelsen af de
indkomne tilbud med følgende vægtning:

· Arkitektur og funktion 50 %

· Tekniske løsninger 35 %

· Pris 15 %

Byggeprogramudvalget indstiller på baggrund af en samlet
vurdering Christoffer Larsen som totalentreprenør på byggeriet af det nye
plejecenter i Hammel. Denne indstilling danner baggrund for direktørens
indstilling. Christoffer Larsen samlede projektforslag vedlægges sagen som bilag
1. Projektet er gennemgået og opfylder byggeprogrammet.

Grundlaget for byggeprogrammet er det strategiske kompas,
som indeholder pejlemærkerne; værdighed, hjemlighed, sanselighed, god
arbejdsplads, optimal ressourceudnyttelse, naboskab, robusthed og livlighed.

Werner Pedersen finder, at forslaget fra Yan Bech
A/S bedst forener et højt arkitektonisk og æstetisk udtryk med en høj
funktionel kvalitet. Forslaget understøtter værdierne i det strategiske kompas
jf. bilag 2. Samtidig er der tale om gode tekniske løsninger, både i forhold
til de valgte produkters kvalitet, energiforbrug og vedligeholdelse.

Det fremsendte skema A omfatter det samlede byggeri.

**ØKONOMI**

Den samlede anlægsøkonomi er
overordnet delt i to hoveddele:

· 60 almene ældreboliger

· Servicearealer, 18 korttidspladser og
tre akutpladser

**Boligdelen**

Der opføres 60 almene ældreboliger med et samlet areal på
3.975 m². Ifølge skema A vil anskaffelsessummen for de 60 ældreboliger være 93,714
mio. kr. inkl. moms.

Anskaffelsessummen inkl. moms for ældreboligerne fordeler
sig således:

|  |  |
| --- | --- |
| Grundudgifter | 10,688 mio. kr. |
| Håndværkerudgifter | 78,046 mio. kr. |
| Omkostninger | 3,626 mio. kr. |
| Gebyrer | 1,354 mio. kr. |
| **I alt** | **93,714 mio. kr.** |

Den foreløbigt beregnede husleje for ældreboliger vil udgøre
1.060 kr./m², hvilket svarer til en månedlig husleje på 5.830 kr. for 66 m².
Den beregnede leje lægges til grund ved godkendelsen af tilsagnet.

Job og Økonomi vurderer, at huslejeniveauet er rimeligt i
forhold til byggeriets standard og huslejeniveauet for tilsvarende boliger i
Hammel.

Til de almene boliger er der fra
2016-20 afsat et samlet rådighedsbeløb på 92,005 mio. kr. inkl. moms.

Rådighedsbeløbet er afsat med
udgangspunkt i rammebeløbet for almene boliger i 2016. Rammebeløbet er fastsat
i lov om støtte til almene boliger og består af et maksimumsbeløb pr. kvm.
boligareal. Beløbet reguleres én gang årligt pr. 1. januar. Rammebeløbet er
forhøjet fra 23.146 kr. pr. kvm i 2016 til 23.370 kr. pr. kvm i 2017.

Rammebeløbet udgør derfor i 2017 92,896
mio. kr.  Der forventes udgifter på 818.000 kr. til regulering af
entreprisesummen i 2018 og 2019, og herefter er den samlede anskaffelsessum på
93,714 mio. kr., hvilket giver et rammebeløb på 23.576 kr. pr. kvm. Rådighedsbeløbet
søges derfor forhøjet, ligesom forventet lånefinansiering og beboerindskud
forøges.

Rådighedsbeløbet på 93,714 mio.
kr. finansieres ved:

· 10 % kommunalt grundkapitalindskud –
samlet 9,371 mio. kr.

· 88 % realkreditlån – samlet 82,468 mio.
kr.

· 2 % beboerindskud – samlet 1,874 mio.
kr.

I byggeperioden finansieres
realkreditlånet og beboerindskuddene af en byggekredit.

Der er i budget 2016 afsat 9,190
mio. kr. til afregning af det kommunale grundkapitalindskud. Idet skema A først
godkendes i 2017, søges midlerne overført til 2017. Da rammebeløbet er forhøjet
stiger det kommunale grundkapitalindskud til 9,371 mio. kr., og der søges
derfor om en tillægsbevilling på 181.000 kr.

**Servicearealer, korttidspladser
og akutpladser**

Der opføres servicearealer inkl. korttidspladser og
akutpladser med et bruttoareal ifølge det indstillede projekt på 2.733 m².
Ifølge skema A vil anskaffelsessummen til servicearealet udgøre brutto 41,744
mio. kr. inkl. moms.

Til servicearealer,
korttidspladser og akutpladser, som er kommunalt finansieret, er der afsat et
rådighedsbeløb på 23,749 mio. kr. ekskl. moms i projektperioden 2016 til 2020.
Rådighedsbeløbet er et nettobeløb, da der forventes indtægter fra grundsalg og
servicearealtilskud. Der er afsat rådighedsbeløb i projektperioden 2016-2020
til anskaffelsessummen jf. skema A.

Anskaffelsessummen ekskl. moms for
servicearealer, korttidspladser og akutpladser fordeler sig således:

|  |  |  |  |
| --- | --- | --- | --- |
| **Beløb excl. moms i mio. kr.** | **Servicearealer til ældreboligerne** | **18 korttidspladser, 3 akutpladser og servicearealer** | **Total** |
| Grundudgifter | 2,288 | 2,162 |  |
| Håndværkerudgifter | 11,833 | 15,659 |  |
| Omkostninger og gebyrer | 0,818 | 0,774 |  |
| **Bruttoudgifter** | **14,939** | **18,595** | **33,534** |
|  |  |  |  |
| **Finansieret af:** |  |  |  |
| Grundsalg for boligdelen | 3,678 | 3,477 |  |
| Servicearealtilskud (60 boliger af 40.000 kr.) | 2,400 |  |  |
| Støttesagsgebyr | 0,118 | 0,112 |  |
| **Indtægter** | **6,196** | **3,589** | **9,785** |
|  |  |  |  |
| **Nettoudgifter** | **8,743** | **15,006** | **23,749** |

Udgifterne til servicearealer og
korttidspladser/akutpladser skal ses i sammenhæng med anlægsudgifterne til
projektet ”Nedrivning og forberedende arbejde i Dommerparken i Hammel”.

Til det hidtidige arbejde med
projektet Nyt Plejecenter i Hammel er der i 2016 givet en anlægsbevilling på
samlet 2,4 mio. kr. til udgifter til byggeprogram og rådgiverbidrag. Beløbet er
fordelt med 0,5 mio. kr. til serviceareal, korttidspladser og akutpladser og
1,9 mio. kr. inkl. moms til de almene plejeboliger. Der er i 2016 et uforbrugt
rådighedsbeløb på 2,266 mio. kr., som søges overført til budget 2017.

**INDDRAGELSE**

I byggeprogramudvalget er der repræsentanter fra [adresse] og
Sundhedsudvalget (Ingrid Nørgaard og Herbert Andreasen), Teknik- og
Miljøudvalget (Arne Kristoffersen og Randi Olsen), Handicaprådet (Pernille Søndergaard
Jimmy Paulsen), Ældrerådet (Joan Clausen), ledere og medarbejdere fra Social og
Sundhed (Sys Schou, Gert Nissen, Simone Henriksen, Camilla Knudsen, Berit Hermansen
Jens Poulsen og Janni Brandt), leder og medarbejder fra Ejendomscenteret
(Andreas Christiansen og Tommy Jessen) samt en beboerrepræsentant (Odette Koch).

I overensstemmelse med praksis i forbindelse med større
byggeopgaver og Favrskov Kommunes styrelsesvedtægt forelægges sagen både
Social- og Sundhedsudvalget og Teknik- og Miljøudvalget.

**INDSTILLING**

Direktøren for Social og Sundhed indstiller til Byrådet:

1. At Christoffer Larsen’ projektforslag
godkendes, og at Christoffer Larsen vælges som
totalentreprenør på projektet.

2. At skema A for 60 almene ældreboliger
og servicearealer godkendes.

3. At der godkendes tillæg til
anlægsbevilling til de almene boliger på 91,814 mio. kr. inkl. moms finansieret
af de afsatte rådighedsbeløb i budget 2016-2019 og 2017-2020.

4. At forhøjelse af rammebeløbet på
boligdelen til 93,714 mio. kr. godkendes.

5. At der i 2017 godkendes en
tillægsbevilling på 181.000 kr. til grundkapitalindskuddet til boligdelen
finansieret af kassen.

6. At det godkendes, at budget til
grundkapitalindskud i 2016 på 9,190 overføres til budget 2017.

7. At der godkendes tillæg til
anlægsbevilling til servicearealer, korttidspladser og akutpladser på 23,249
mio. kr. finansieret af de afsatte rådighedsbeløb i budget 2016-2019 og
2017-2020.

8. At der godkendes optagelse af en
byggekredit i byggeperioden til finansiering af realkreditlånet og
beboerindskuddene.

9. At det godkendes, at et uforbrugt
rådighedsbeløb i 2016 på 2,266 mio. kr. overføres til budget 2017.

**BESLUTNING**

***Social- og Sundhedsudvalget, 7. marts 2017:***

Fraværende:Ingen

Indstilles godkendt.

***Teknik- og Miljøudvalget, 9. marts 2017:***

Fraværende:Ingen

Indstilles godkendt.

***Borgmestersekretariatet, 15. marts 2017:***

Borgmestersekretariatet bemærker, at sagen er flyttet til
åben dagsorden. Sagen var oprindeligt på lukket dagsorden for at sikre
parallelitet i forhold til udbudsprocessen, herunder at de bydende parter i
sagen kunne blive oplyst om valg af entreprenør forud for offentligheden.

***Økonomiudvalget, 22. marts 2017:***

Fraværende:Laurits Friis

Indstilles godkendt.

**Bilag**

|  |  |
| --- | --- |
| Bilag 1: Projekt Nyt plejecenter i Hammel - Christoffer Larsen | 710-2017-57561 |
| Bilag 2: Det strategiske kompas - vurdering af projekt | 710-2017-57335 |
| Bilag 3: Skema A - servicearealer | 710-2017-61770 |
| Bilag 4: Skema A boliger | 710-2017-61772 |